
PÁLYÁZATI FELHÍVÁS


Békéscsaba Megyei Jogú Város Önkormányzata pályázatot hirdet a diplomás pályakezdők támogatására a Békéscsaba vár és hazavár ösztöndíjprogram életkezdési támogatás elnyerésére.

Célja: A diplomás pályakezdő békéscsabai fiatalok életkezdésének segítése, az identitástudat kialakítása, a fiatalok Békéscsabához való kötődésének erősítése. 

Az alábbi feltételek együttes teljesülése esetén pályázatot nyújthatnak be, azon személyek akik:
· a nemzeti felsőoktatásról szóló törvény hatálya alá tartozó felsőoktatási intézményben alapképzésben, mesterképzésben vagy osztatlan képzésben szerzett, a felsőfokú tanulmányok befejezését igazoló oklevéllel rendelkeznek,
· Békéscsabán lakóhellyel vagy tartózkodási hellyel rendelkeznek,
· a pályázat benyújtásának határnapjaként megjelölt napig 30. életévüket nem töltik be,
· a pályázat benyújtásáig az oklevélben meghatározott végzettség szerinti munkakörben Békéscsabán legalább 4 hónapon keresztül teljes munkaidőben munkaviszonyban vagy munkavégzésre irányuló egyéb jogviszonyban dolgoztak,
· életvitelszerűen Békéscsabán laknak és
· rendszeres havi nettó jövedelmük nem haladja meg az 525.000,- Ft-ot.

A pályázatok benyújtása: A pályázatot – személyesen vagy postai úton – a mellékelt űrlapon kell benyújtani úgy, hogy az 2026. november 2. napjáig megérkezzen a Polgármesteri Hivatalhoz. A hiányosan vagy nem megfelelően kitöltött pályázati űrlap javítására, a hiányzó mellékletek benyújtására a pályázatok benyújtására nyitva álló határidő leteltét követően nincs lehetőség, azokat a polgármester érdemi vizsgálat nélkül elutasítja.

A pályázati űrlap: Békéscsaba Megyei Jogú Város Polgármesteri Hivatala Szociálpolitikai Osztályán igényelhető (5600 Békéscsaba, Szabadság tér 11-17.) és letölthető Békéscsaba Megyei Jogú Város honlapjáról (bekescsaba.hu).

A pályázati űrlaphoz csatolni kell:
· az oklevél másolatát,
· az oklevélben meghatározott végzettség szerinti munkakörben Békéscsabán teljes munkaidős munkaviszony vagy munkavégzésre irányuló egyéb jogviszony létesítését igazoló okirat másolatát,
· a pénzbeli és a természetben nyújtott helyi szociális és gyermekvédelmi ellátások szabályozásáról szóló önkormányzati rendelet által előírtak szerint a rendszeres jövedelem igazolására szolgáló dokumentumot és
· a pályázó által írt, legalább 1500, legfeljebb 3000 karakter terjedelmű önéletrajzot, amely tartalmazza a pályázó szakmai elképzeléseit, az általa esetlegesen végzett tudományos, kutatói munka bemutatását.










Elnyerhető támogatás:
Az életkezdési támogatás összege egyszeri 500.000,- Ft, amely az ösztöndíjszerződés megkötését követő 15 napon belül kerül átutalásra a pályázó által megjelölt pénzforgalmi számlára.

Maximálisan támogatható pályázatok száma: 3 fő

A beérkező pályázatokat az Ösztöndíj-véleményező Testület (a továbbiakban: Testület) megvizsgálja, a Békéscsaba Megyei Jogú Város Önkormányzata Közgyűlésének a Békéscsaba vár és hazavár ösztöndíjprogramól szóló 17/2025. (IX. 26.) önkormányzati rendelete mellékletében foglalt elbírálási szempontrendszer alapján rangsorolja, és meghatározza a támogatásra és elutasításra javasolt pályázatok körét. A polgármester – a Testület véleményének figyelembevételével – hozza meg döntését legkésőbb 2026. november 30. napjáig.

Az életkezdési támogatásban részesülő pályázó köteles:
a) az ösztöndíjszerződés megkötését számított 36 hónapon belül összesen legalább 24 hónap időtartamban az oklevélben meghatározott végzettség szerinti munkakörben Békéscsabán teljes munkaidős munkaviszony vagy munkavégzésre irányuló egyéb jogviszony keretében dolgozni,
b) az a) pontban meghatározott foglalkoztatás(ok) megkezdését, illetőleg megszűnését a jogviszony(oka)t létrehozó, illetve megszüntető okirat másolatával annak keltétől számított 15 napon belül igazolni,
c) az a) pontban meghatározott jogviszony előző évi időtartamát minden év január 31. napjáig a munkáltató által kiállított okirattal igazolni mindaddig, amíg az a) pontban meghatározott idő letelik,
d) a pályázati űrlapon megjelölt adatainak esetleges változásáról az önkormányzatot 15 napon belül értesíteni.

Az a pályázó, aki a fenti kötelezettségeinek, vagy az ösztöndíjszerződésben meghatározott kötelezettségeinek nem tesz eleget, köteles a neki folyósított életkezdési támogatás összegét a jegybanki alapkamattal növelten az erre okot adó körülmény bekövetkeztétől számított 15 napon belül visszafizetni.

A pályázó a pályázatok benyújtásával hozzájárul ahhoz, hogy a benyújtott pályázatában megjelölt személyes adatait a pályázatot értékelő, a döntést előkészítő és döntéshozó személyek megismerjék, a pályázattal kapcsolatos feladataik ellátása során kezeljék.

 A pályázatok benyújtásának helye: Békéscsaba Megyei Jogú Város Polgármesteri Hivatala Szociálpolitikai Osztály (5600 Békéscsaba, Szabadság tér 11-17. II. emelet 26. iroda) vagy elektronikus úton a szocialis@bekescsaba.hu e-mail címre
A pályázatok beérkezésének határideje: 2026. november 2.
Kérjük, hogy a borítékra írják rá: Békéscsaba vár és hazavár ösztöndíjprogram életkezdési támogatás pályázat



